„Čitaj i sanjari” - natjecanje u čitanju

*Čitajte i sanjarite!  
  
Od dobrih misli i knjiga sagradite svjetove čudesne ljepote. Putujte s rečenicama u beskonačnost i otkrit ćete sebe u svemu. Igrajte se! Smijte se! Čitajte sa srcem! Budite u romanima, ljetujte u sonetima, skačite po rimama, ljuljajte se u stihovima. Neka vas knjige miluju, tješe, škakljaju, umiruju, uče, čuvaju, zabavljaju odgajaju i nasmijavaju.  
  
Sanja Pilić*

Ove su se godine učenici 6. razreda uključili u online kviz za poticanje čitanja “Čitaj i sanjari”. Osnovni je cilj projekta promicanje čitanja i motiviranje učenika za čitanje, razvijanje čitalačkih vještina, poticanje čitanja s razumijevanjem, stjecanje navike pisanja bilješki tijekom čitanja. Projektom se potiče timski i individualni rad, razvijanje natjecateljskog duha, druženje i zajednička zabava uz knjigu.

Kviz je održan na Međunarodni dan dječje knjige, 2. travnja. U kvizu su sudjelovale učenici Miro Stazić, Luka Lasić i učenica Marija Banić, a mentorica im je učiteljica Paula Petričević. Odgovarajući na pitanja o knjizi Sanje Pilić *Mrvice iz dnevnog boravka* , učenici su pokazali koliko pažljivo čitaju, ali i kako knjige mogu biti izvor inspiracije, smijeha i novih ideja.

